**ՀԻՄՆԱՎՈՐՈՒՄ**

**«ՉԱՐԵՆՑԱՎԱՆ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵԻ ԵՐԿՐՈՐԴ ԵՌԱՄՍՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Չարենցավան համայնքի 2025 թվականի բյուջեի երկրորդ եռամսյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։

Չարենցավան համայնքի 2025 թվականի բյուջեի վարչական բյուջեի եկամտային մասով նախատեսված փաստացի եկամուտը կազմել է ***989 702,5*** հազար դրամ, որը տարեկան ճշտված պլանի նկատմամբ (***2035000.0*** հազար դրամ) կատարվել է 48,6%-ով (տե՛ հատված 1):

***Ըստ հարկատեսակների եկամուտների կատարողականը ունի հետևյալ տեսքը .***

***Գույքային հարկեր անշարժ գույքից*** փաստացի եկամուտը կազմել է 38 867,6 հազար դրամ, որը կազմում է վարչական բյուջեի փաստացի եկամուտների 3,9 %-ը, իսկ տարեկան ճշտված պլանի նկատմամբ կատարվել է 21,1 %-ով:

***Գույքային հարկեր այլ գույքից (փոխադրամիջոցների)*** գծով փաստացի եկամուտը կազմել է 106 428,4 հազար դրամ, որը կազմում է վարչական բյուջեի փաստացի եկամուտների 10,8 %-ը, իսկ տարեկան ճշտված պլանի նկատմամբ կատարվել է 47,8 %-ով:

***Տեղական տուրքերի գծով*** փաստացի եկամուտը կազմել է 48 362,4 հազար դրամ, որը կազմում է վարչական բյուջեի եկամուտների 4,9 %-ը, տարեկան ճշտված պլանի նկատմամբ կատարվելով 227,4 %-ով:

***Պետական տուրքերի գծով*** փաստացի եկամուտը կազմել է 4 737,2 հազար դրամ, որը կազմում է վարչական բյուջեի փաստացի եկամուտների 0,5 %-ը, իսկ տարեկան ճշտված պլանի նկատմամբ կատարվել է 45,1 %-ով:

***Պետական բյուջեից ֆինանսական համահարթեցման*** սկզբունքով տրամադրվող դոտացիայի մասով նախատեսված 621 351,8 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով նախատեսվել է 720 187.8 հազար դրամ։

***Գույքի վարձակալությունից եկամուտների գծով*** փաստացի եկամուտը կազմել է 9 785,4 հազար դրամ, որը կազմում է վարչական բյուջեի փաստացի եկամուտների 1 %-ը, իսկ տարեկան ճշտված պլանի նկատմամբ կատարվել է 33,1 %-ով:

***Ապրանքների մատակարարումից և ծառայությունների մատուցումից եկամուտների*** ***գծով*** փաստացի եկամուտը կազմել է 799,6 հազար դրամ, որը կազմում է վարչական բյուջեի փաստացի եկամուտների 0,08 %-ը, իսկ տարեկան ճշտված պլանի նկատմամբ կատարվել է 40 %-ով:

***Վարչական գանձումներ եկամուտների*** ***գծով*** փաստացի եկամուտը կազմել է 113 093,1 հազար դրամ, որը կազմում է վարչական բյուջեի եկամուտների 11,4 %-ը, տարեկան պլանի նկատմամբ կատարվել է 50,8 %-ով:

***Տույժերից և տուգանքներից*** եկամտատեսակի գծով նախատեսվել է 1 000.0 հազար դրամ։

***Այլ եկամուտների գծով*** փաստացի եկամուտը կազմել է 43 425.4 հազար դրամ, որը կազմում է վարչական բյուջեի փաստացի եկամուտների 4.4 %-ը, իսկ տարեկան ճշտված պլանի նկատմամբ կատարվել է 59.3 %-ով:

***Ոչ ֆինանսական ակտիվների իրացումից մուտքերը*** բյուջեում արտացոլվում են տնտեսական հարաբերություններ մասում՝ բացասական նշանով և հաշվետու ժամանակաշրջանում կազմում են 96 357.6 հազար դրամ, տարեկան պլանի նկատմամբ կատարվելով 16.6 %-ով:

***Ծախսերի գծով կատարողականը ունի հետևյալ տեսքը .***

Հաշվետու ժամանակաշրջանում փաստացի ծախսը կազմել է ***835 257.0*** հազար դրամ, տարեկան պլանի նկատմամբ /2041775.0 հազար դրամ/ այն կատարվել է 40.9 % -ով (տես հատված 2):

***Ընդհանուր բնույթի հանրային ծառայությունների հատվածով*** ֆինանսավորվել է 258 790.5 հազար դրամ, որը տարեկան ճշտված պլանի նկատմամբ կազմել է 49,8 %-ը, իսկ վարչական բյուջեի փաստացի ծախսերի նկատմամբ՝ 31 %-ը:

***Շրջակա միջավայրի պաշտպանության հատվածով*** ֆինանսավորվել է 97 500,0 հազար դրամ, որը տարեկան ճշտված պլանի նկատմամբ կազմել է 49,6 %-ը, իսկ վարչական բյուջեի փաստացի ծախսերի նկատմամբ՝ 11,7 %-ը:

***Բնակարանային շինարարության և կոմունալ ծառայության հատվածով*** ֆինանսավորվել է 13 075,0 հազար դրամ, որը տարեկան ճշտված պլանի նկատմամբ կազմել է 36,1 %-ը, իսկ վարչական բյուջեի փաստացի ծախսերի նկատմամբ՝ 1,6 %-ը:

***Հանգիստ, մշակույթ և կրոն ոլորտի հատվածով*** ֆինանսավորվել է 22 443,0 հազար դրամ, որը տարեկան ճշտված պլանի նկատմամբ կազմել է 32,8 %-ը, իսկ վարչական բյուջեի փաստացի ծախսերի նկատմամբ՝ 2,7 %-ը:

***Կրթություն հատվածով*** ֆինանսավորվել է 440 265,8 հազար դրամ, որը տարեկան ճշտված պլանի նկատմամբ կազմել է 47,2 %-ը, իսկ վարչական բյուջեի փաստացի ծախսերի նկատմամբ՝ 52,7 %-ը:

***Նախադպրոցական*** հիմնարկների պահպանման համար հատկացվել է 243 712,8 հազար դրամ, որը կազմում է տարեկան ճշտված պլանի 46,7 %-ը, իսկ արտադպրոցական հիմնարկների պահպանման համար հատկացվել է 189 633,0 հազար դրամ, որը կազմում է տարեկան ճշտված պլանի 50 %-ը, բարձրագույն մասնագիտական կրթությանը հատկացվել է 6920,0 հազար դրամ, որը կազմում է տարեկան ճշտված պլանի 43,3 %-ը, կրթություն /այլ դասերին չպատկանող/ հատվածի վարչական բյուջեով նախատեսվել է 14775.4 հազար դրամ։

***Սոցիալական պաշտպանություն ոլորտի*** համար հաշվետու ժամանակաշրջանում հատկացվել է 3 182,7 հազար դրամ։

***Ընթացիկ ծախսերից*** աշխատանքի վարձատրության հոդվածին հատկացվել է 168 483.3 հազար դրամ, որը կազմում է փաստացի կատարված ծախսերի 20.2 %-ը, ծառայությունների և ապրանքների ձեռքբերման հոդվածին հատկացվել է 126 683.3 հազար դրամ, որը կազմում է փաստացի կատարված ծախսերի 15 %-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել 526 980.8 հազար դրամ որը կազմում է փաստացի կատարված ծախսերի 63.1 %-ը։

***Հաշվետու ժամանակաշրջանում համայնքային բյուջեից ոչ ֆինանսական ակտիվների գծով ծախսերը*** կազմում են 163 791.7 հազար դրամ, որից

* Շենքերի և շինությունների կապիտալ վերանորոգում հոդվածով ֆինանսավորվել է 138 384,7 հազար դրամ
* Տրանսպորտային սարքավորում հոդվածով ֆինանսավորվել է 12 900,0 հազար դրամ
* Վարչական սարքավորումներ հոդվածով ֆինանսավորվել է 540,0 հազար դրամ
* նախագծահետազոտական ծախսեր հոդվածով ֆինանսավորվել է 11 967,0 հազար դրամ

Չարենցավան համայնքի բյուջեի պակասուրդը (դիֆիցիտը) կազմել է 288 775.3 հազար դրամ (տե՛ս հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 288 775.3 հազար դրամ (տե՛ս հատված 4, 5), իսկ հաշվետու ժամանակաշրջանի վերջում բյուջեի հավելուրդը կազմել է 88 021,7 հազար դրամ:

Չարենցավան համայնքի 2025 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

Չարենցավան համայնքի 2025 թվականի բյուջեի առաջին եռամսյակի եկամուտների և ծախսերի կատարողականի նախագծի ընդունման կապակցությամբ Չարենցավան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ՝ Հ. ՇԱՀԳԱԼԴՅԱՆ